Í 2013 játtaði danska stjórnin 10 mió kr til eitt trý ára granskingarsamstarv í útnorði, sum hevði til endamáls at økja um vitanina um havvistskipanina í økjunum við Grønland og Føroyar. Tvey PhD-lesandi og trý Post-doc lesandi vóru sett, og eru hesi øll nú við at taka saman um síni granskingarúrslit. Nógv nýggj vitan er fingin til vega hesi knapt trý árini og spennandi verður, tá øll úrslitini vera til taks. Higartil eru 7 vísindaligar greinar prentaðar, og fleiri eru á veg. Prentaðu greinirnar viðgera útbreiðslu og vøkstur av makreli, broytingar í atburði hjá reyðæti norðan fyri føroyska landgrunnin og útskifting av føroyska landgrunssjónum.